Title: קיסרות אדומה
Subtitle: להבין את סין ואת עתיד הסדר העולמי
Description: עלייה המטאורית של סין כַּ״מפעל של העולם״ שבתה את הסקרנות של כולנו. מדינה עצומה, גיאוגרפית ודמוגרפית, שבתוך 30 שנה הפכה מכלכלה מפגרת לאחת המדינות המתקדמות בעולם בתחום הייצור התעשייתי והפיתוח הטכנולוגי.בשנים האחרונות אנו עדים להגדלת השפעתה הפוליטית, הכלכלית, התרבותית והצבאית של סין, המחפשת למצב את עצמה כמעצמה מתחרה לארצות הברית ולהשפיע גלובלית.אבל מה בעצם רוצה סין? למה הכלכלה שלה ממשיכה לצמוח גם כששאר העולם במיתון? מה מטרת ההשקעות הרבות של הסינים ברחבי העולם, כולל בישראל? מה קורה בשינג׳יאנג, ואיך זה קשור לבינה מלאכותית? האם ישראל צריכה להעדיף ברית אסטרטגית עם סין על פני ארצות הברית?ומה הם הכוחות שמקבלים את ההחלטות ומושכים בחוטים במדינת הענק הקומוניסטית?הספר קיסרות אדומה נועד לענות על שאלות אלו ועוד.דרך עבודה מחקרית מאומצת, הכוללת גרפים וטבלאות נתונים, ובכתיבה קולחת ובהירה לוקח ניצן דוד פוקס את הקורא למסע היסטורי, כלכלי ואסטרטגי מימיה הראשונים של הרפובליקה העממית של סין, דרך ימינו אנו ועד לעתיד של סין ולאופן שבו תשפיע על הסדר העולמי.הספר שלפניכם מבוסס על סדרת פודקאסטים פופולרית שהתפרסמה בין פברואר לנובמבר 2019 , ועליה נוספו עוד חומרים ופרקים, וביניהם סקירה מקיפה על האופן שבו ממשלת סין נכשלה בגילוי משבר הקורונה, ועל הניסיונות להסתיר את המשבר מהעולם בתחילתו.

ניצן דוד פוקס (1991), נשוי ואב, הוא חוקר עצמאי בתחום הגיאופוליטיקה, אנליסט גיאופוליטי בכיר בבית ההשקעות אינפיניטי, מרצה ויועץ אסטרטגי. ניצן הוא המייסד של הפודקאסט והאתר הפופולרי “המשחק הגדול”, העוסק בניתוחי עומק של הזירה הבין-לאומית ובהבנת הכוחות המעצבים אותה. לניצן מדור קבוע בעיתון ״מקור ראשון״. זהו ספרו הראשון.
Subjects: china, geopolitics
Places: china